[{"text_idx": "#000000", "text": "Esperanto-Grironde estas franca asocio kiu disvastigas esperanton en la sudokcidenta regiono de Francio"}, {"text_idx": "#000001", "text": "50-jara jubileo de Esperanto Gironde"}, {"text_idx": "#000003", "text": "Alig\u0302ilo 50JEG klaku sur tiun ligon por els\u0302uti la alig\u0302ilon al la 50jara jubilea festo de Esperanto-Gironde. Plenigu g\u0302in kaj rapide sendu g\u0302in al Klodin\u2019."}, {"text_idx": "#000004", "text": "Sekve al la unua komuniko: Jen bildo, kiu fluigis jam multe da inko, se eblas tion pludiri en jarcento, kiam la diskutoj surekrane aperas... C\u0302u do sango nepre fluos dum nia renkonto? Certe jes! almenau\u0306 en la vejnoj de la partoprenontoj. Ni esperas, ke tiam g\u0302i ec\u0302 bolos! Rimarku, ke neniu vokas al elvers\u0302o de sango. Kompreneble provokema estis la Kolego verkinte la unuan invitkarton! Li celis reagojn. Multaj venis. Fakte, c\u0302u vi preferus kiel subtitolon \u00ab Trinku, jen Lia sango! Infere! Dantece! \u00bb"}, {"text_idx": "#000005", "text": "50jara jubileo de Esperanto-Gironde : Dua komuniko"}, {"text_idx": "#000007", "text": "Dank\u2019al agnosko de Marcelo Redulez kiel sindikatista e-instruanto far la Centre d\u2019Etudes et de Formation Interprofessionnel (CEFI-Solidaires) laboristoj povos g\u0302ui j\u0302au\u0306don 03/05 kaj vendredon 04/05 du sindikatajn klerigotagojn (journe\u0301es de formation syndicales). Liberaj tamen pagotaj tagoj krom normalaj feritagoj. Interesatoj frue sendu sian intencon partopreni kaj responde ricevos specialan invitilon transdonendan al iliaj dungantoj almenau\u0306 unu monaton antau\u0306 la evento, do antau\u0306 la 3a de aprilo 2018! Jen kiel finfine laboristoj estos pagataj de siaj estroj por praktiki esperanton. C\u0302u iu jam tion spertis en Francio? Rakontu do."}, {"text_idx": "#000009", "text": "C\u0302u interesas vin secesi-stilo? C\u0302u vi malkovru g\u0302in? Bela ekzemplo estas la bordoza laborborso, kiu akceptos nin dum tuta tago, j\u0302au\u0306don la 3an de majo. G\u0302ian viziton pasie gvidos Bernardo Sarlandie, fervora CGTano. En la tiea popola teatro La Kompanoj kantigos la publikon. Lukso. Ne maltrafu tiun memorindan eventon. Proksime staras la samstila Domo de la Studentinoj ornamita de grandaj maskeronoj. Vidinde."}, {"text_idx": "#000010", "text": "La provizora programo konfirmas abundajn tre interesajn intervenojn de eminentaj universitatanoj, talentoplenaj artistoj, samkiel bonvolemaj lernantoj, senpretendaj kung\u0302uantoj kaj atenditaj spontanaj kunrolontoj. C\u0302iutagaj koncertoj !Kantemuloj ig\u0302u dum tiu speciala tempo membro de nia loka teatra kaj kanta trupo La Kompanoj. Kun KAJTO, FaMo kaj Morine Stride, kantaj kaj popoldanca atelieroj ebligos preparadon de festaj vesperoj."}, {"text_idx": "#000011", "text": "Ni pretekstu jubileon por arigi esperantistojn kaj iliaj geamikoj. Nia loka grupo profunde enradikig\u0302as en la laborista movado. SATeca jam de g\u0302ia kreig\u0302o sub la originala nomo \u00ab groupe ouvrier de Bordeaux \u00bb, g\u0302iaj membroj ne c\u0302esos vivigi esperanton en progresemaj medioj cele al popola klerigo per malfermo de c\u0302ies spiritoj dank\u2019al ric\u0302aj inters\u0302angoj."}, {"text_idx": "#000012", "text": "Duonjarcento ja ne sufic\u0302is : do ni kunfestu ne la finan venkon sed nian forton adaptig\u0302i al la evoluo de nia movado samkiel tiu de la tutmonda socio, sur kiu bazig\u0302as hodiau\u0306 sur retoj. G\u0302irondianoj organizis jam multajn kongresojn, animis nenombreblajn eventojn. Por majo 2018, ni proponas al SAT-Amikoj retrovi la kongresejon de la jaro 1966 en Cenon ! Tiam okdeko da partoprenintoj kunvenis. Venontjare, kiom ? C\u0302u vi ?"}, {"text_idx": "#000013", "text": "Unua logo : Dank\u2019al helpemo de la urbodomo de Cenon, kiu senpage disponigas la salonegon, kaj servemo de la interurba kuirejo, ni povas proponi etajn prezojn por la alig\u0302kotizo kaj la mang\u0302ojn. La pretigota alig\u0302ilo disponeblos kiel eble plej frue."}, {"text_idx": "#000015", "text": "Do jam notu la datojn sur via persona kalendaro : de la 2a g\u0302is la 7a de majo 2018. Kompreneble estos bonvenaj ankau\u0306 tiuj, kiuj povos nur parte viziti nin ; ekzemple pro fifamaj laborpretekstoj!"}, {"text_idx": "#000017", "text": "2 Av. du Pre\u0301sident Vincent Auriol\nLunde de la 14a g\u0302is la 17a\nVeuillez laisser ce champ videAbonnez-vous a\u0300 notre lettre d'informations et restez informe\u0301 des dernie\u0300res nouvelles.\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000019", "text": "Lunde de la 14a g\u0302is la 17a"}, {"text_idx": "#000020", "text": "Abonnez-vous a\u0300 notre lettre d'informations et restez informe\u0301 des dernie\u0300res nouvelles."}]